ก.พลังงานเร่งแผนพลังงานทดแทนให้ชัดเจนในมิ.ย.ก่อนเปิดให้เอกชนลงทุน
ก.พลังงานเร่งแผนพลังงานทดแทนให้ชัดเจนในมิ.ย.ก่อนเปิดให้เอกชนลงทุน
20 พ.ค. 2558

นายทวารัฐ สูตรบุตร รองปลัดกระทรวงพลังงาน เปิดเผยว่า กระทรวงพลังงานเตรียมหารือกับคณะกรรมการกำกับกิจการพลังงาน (กกพ.) และ 3 การไฟฟ้า เพื่อหาแนวทางเพื่อผลักดันพลังงานทดแทน ทั้งในส่วนของการเปิดประมูลรับซื้อไฟฟ้ารูปแบบ Feed in Tariff Biding (FiT- Biding), การกำหนดโซนนิ่ง และความพร้อมของสายส่งสำหรับผู้ผลิตไฟฟ้าจากพลังงานหมุนเวียน คาดว่าจะมีความชัดเจนภายในเดือนมิ.ย.-ก.ค.นี้ เนื่องจากต้องการให้เอกชนที่สนใจลงทุนในพลังงานทดแทนสามารถเข้ามาลงทุนได้ภายในช่วงครึ่งหลังของปีนี้
นอกจากนี้กระทรวงพลังงงานร่วมมือกับยูบีเอ็ม เอเชีย (ประเทศไทย) จัดงาน Renewable Energy Asia 2015 ในวันที่ 3-6 มิ.ย.นี้ ที่ไบเทคบางนา โดยเป็นกิจกรรมที่จัดต่อเนื่องเป็นปีที่ 5 เนื่องจากมองว่าประเทศไทยมีศักยภาพขึ้นเป็นผู้นำด้านพลังงานทดแทนในกลุ่มประเทศสมาชิกอาเซียน และมีความก้าวหน้าในการพัฒนาด้านนี้มากที่สุดเมื่อเทียบกับประเทศอื่น